1. Sara, Ester, Maria, Rut kɛ yi komɛ
Ji yigbayihi nɛ ye anɔkuale.
Mɛ tsuo a kɛ Yehowa jami fiɛ we.
A ye anɔkuale nɛ a biɛ laa we.
Yehowa bua jɔ yi komɛ hu he;
Baiblo wui a ta, se a he Yehowa ye.
2. Kpakpa peemi, kã, kɛ suɔmi nɛ ngɛ daa—
Su kpakpahi nɛ wa ma nyɛ maa kase.
Yi kpakpahi nɛ hi si blema pee jã.
A pee nɔ hyɛmi nɔ́ kpakpa kɛ ha wɔ.
Nyɛmimɛ yihi nɛ nyɛ kaseɔ mɛ,
Nyɛ ná nɛ nyɛɛ le kaa Mawu bua jɔ nyɛ he.
3. Zangmawi, yalɔyi, kɛ binyɛmɛ tsuo,
Nyɛ jeɔ nyɛ tsui mi kɛ sɔmɔɔ Yehowa.
Nyɛ baa nyɛ he si kɛ jeɔ nyɛ tsui mi faa.
Mawu suɔ nyɛ sane, nyɛ ko ye gbeye.
Nyɛmimɛ yihi, Mawu maa jɔɔ nyɛ.
Nyɛ fĩ si nɛ Mawu ma ha nyɛ ayekoo.